Na temelju članka 5.stavka 1. točka 6. Zakona o sigurnosti prometa na cestama ("Narodne novine", broj 67/08, 48/10, 74/11, 80/13, 92/14, 64/15, 108/17, 70/19, 42/20, 85/22 i 114/22) i članka 37. stavka 1. toč. 23. Statuta Grada Šibenika („Službeni glasnik Grada Šibenika“, broj 2/21), uz prethodnu suglasnost Ministarstva unutarnjih poslova – Policijske uprave Šibensko-kninske broj----------------------------------od------2024. godine, Gradsko vijeće Grada Šibenika na \_\_\_\_\_sjednici od\_\_\_\_\_\_2024. godine, donosi

**ODLUKU O IZMJENAMA I DOPUNAMA**

**ODLUKE O KORIŠTENJU GRADSKIH PARKIRALIŠTA**

**Članak 1.**

U Odluci o korištenju gradskih parkirališta („Službeni glasnik Grada Šibenika“, broj 1/19, 3/19, 6/20, 7/21 i 4/22) u članku 7. u stavak 15. iza podstavka 3 dodaje se podstavak 4 koji glasi:

„- Parkiralište Mandalina“

**Članak 2.**

U članku 8. stavak 8. mijenja se i glasi:

„Naknada za parkiranje na Sezonskom parkiralištu naplaćuje se u vremenskom razdoblju od 01.05. do 31.10. od 07:00 do 23:00 sati, svakog radnog dana, uključujući nedjelju i državni blagdan.“

**Članak 3.**

Sve ostale odredbe Odluke o korištenju javnih parkirališta s naplatom ostaju nepromijenjene.

**Članak 4.**

Ova odluka stupa na snagu osmog dana od objave u „Službenom glasniku Grada Šibenika“.

KLASA:

URBROJ:

Šibenik, ………………..

GRADSKO VIJEĆE GRADA ŠIBENIKA

PREDSJEDNIK

Obrazloženje:

Odlukom o davanju koncesije na lučkom području Gradske luke Šibenik-lučki bazen: uvala Vrnaža, od strane Lučke uprave Šibensko-kninske županije, Gradskom parkingu d.o.o. je dodijeljena koncesija za gospodarsko korištenje u svrhu obavljanja djelatnosti organizacije i naplate parkinga. Ugovor o koncesiji zaključit će se na rok od 6 (šest) godina.

Budući je cijeli postupak uvođenja naplate parkiranja na području Gradske luke Šibenik-lučki bazen: uvala Vrnaža, započeo po inicijativi gradske četvrti Mandalina, koji se obratio Gradskom parkingu zbog problema s kojim se susreću stanovnici tog dijela grada u vrijeme ljetne sezone. Prema navodima predsjednika gradske četvrti Mandalina, u vrijeme ljetne sezone strani državljani (inače klijenti D-Marine Mandalina) po nekoliko dana ostavljaju svoja vozila na parkirnim mjestima gdje se parkiranje ne naplaćuje, onemogućavajući stanarima pronalazak slobodnog parkiranog mjesta.

Zbog navedenog, Gradski parking d.o.o. se pismom namjere obratio Lučkoj upravi Šibensko-kninske županije s prijedlogom za raspisivanje koncesije za predmetno lučko područje u svrhu obavljanja gospodarske djelatnosti – organizacija i naplata parkiranja, a sve s ciljem zaštite interesa stanovnika te gradske četvrti.

Stoga, uzimajući u obzir navedeno, izmjenama i dopunama Odluke o korištenju javnih parkirališta, predlažemo da predmetno parkiralište bude svrstano u tzv. „Sezonsko parkiralište“ koje bi u režimu naplate bilo od 01. svibnja do 31. listopada.

Također, u Odluci se mijenja razdoblje u kojem se naplaćuje naknada za parkiranje na Sezonskim parkiralištima od 01. svibnja do 31. listopada.